Paġna Id-dejta personali nġabret, ġiet ipproċessata u ppubblikata skont id-dispożizzjonijiet tar-Regolament (KE) Nru 45/2001. L-attivitajiet tan-negozju tal-impriżi kkonċernati huma: għal Lenono: l-iżvilupp, il-manifattura u l-kummerċjalizzazzjoni ta' kompjuters tal-għamla desktop u notebook, workstations, servers, drives għall-ħażna tad-dejta u softwer għall-ġestjoni tal-IT. għan-negozju tas-server ta' IBM: l-iżvilupp, il-manifattura, il-kummerċjalizzazzjoni u l-manutensjoni tal-firxa ta' servers x86 u ta' prodotti relatati ta' IBM. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7200 – Lenovo/negozju tas-server x86, f'dan l-indirizz: Il-Greċja Klassi 1.6 — Frott, ħxejjex u ċereali, friski jew ipproċessati Il-prodott għandu l-karatteristiċi li ġejjin: Dehbi għal kannella bħala kulur, togħma ħelwa, sawra ratba iżda mlaħħma Kontenut ta' zokkor: minimu ta' 75 % Kontenut massimu ta' ndewwa: 16 % Il-gradi ta' "Stafida Soultanina Kritis" huma kif ġej: Νru 0: sultanas magħżula, kbar, madwar 170 waħda/100 g (±5 %), friegħi massimu ta' 2 %, biċċiet separati tal-friegħi 1 massima/12,5 kg kaxxa, biċċiet tal-friegħi inkorporati fil-frott 2 massimu/14 kg kaxxa, kulur uniformi minn dehbi għal ambra, grad għoli ta' purità, tajbin għall-konsum immedjat. Nru 1: sultanas magħżula, kbar, madwar 200 waħda/100 g (±5 %), friegħi massimu ta' 2 %, biċċiet separati tal-friegħi 1 massima/12,5 kg kaxxa, biċċiet tal-friegħi inkorporati fil-frott 2 massimu/12,5 kg kaxxa, kulur uniformi minn dehbi għal ambra, grad għoli ta' purità, tajbin għall-konsum immedjat. Nru 2: sultanas klassiċi, ta' daqs li jikkorrispondi għal madwar 250 waħda/100 g (±5 %), friegħi massimu ta' 4 %, biċċiet separati tal-friegħi 2 massima/12,5 kg kaxxa, biċċiet tal-friegħi inkorporati fil-frott 2 massimu/12,5 kg kaxxa, kulur uniformi minn ambra għal qastni, tajbin għall-konsum immedjat jew għall-użu fl-industrija tal-ikel. Nru 4: sultanas klassiċi, ta' daqs li jikkorrispondi għal madwar 290 waħda/100 g (±5 %), friegħi massimu ta' 4 %, biċċiet separati tal-friegħi 2 massima/12,5 kg kaxxa, biċċiet tal-friegħi inkorporati fil-frott 4 massimu/12,5 kg kaxxa, kulur uniformi minn qastni għal kannella, tajbin għall-konsum immedjat jew għall-użu fl-industrija tal-ikel. L-għeneb jikber u jiġi proċessat (jinbidel f'sultanas) fiż-żona ġeografika definita. L-ipproċessar jeħtieġ li jibda immedjatament wara l-ħsad sabiex il-materja prima (l-għeneb) ma ssirilhiex ħsara, li jfisser li għandu jsir fiż-żona ġeografika definita. Il-prodott għandu jiġi prodott biss fi Kreta. Kreta tinsab fix-xifer tan-Nofsinhar tal-Ewropa. Il-pożizzjoni ġeografika, il-klima u l-morfoloġija u l-kwalità tal-ħamrija tagħha huma l-fatturi ewlenin fl-isfond tal-iżvilupp tal-vitikultura fuq il-gżira. Il-karatteristiċi speċifiċi taż-żona ġeografika huma kif ġej: Il-ħamrija ta' Kreta hija rikka fil-karbonat tal-kalċju. It-temperatura medja matul il-perjodu meta d-dwieli jkunu qed jiffjorixxu hija ta' bejn 20-21 °C u tista' tilħaq 25 °C, filwaqt li matul il-perjodu tal-iżvilupp tal-għenba t-temperatura medja hija ta' bejn 24 u 29 °C u tista' tilħaq 34 °C. L-umdità relattiva hija baxxa, u tvarja bejn 50 % u 73 %, bejn wieħed u ieħor. 90 % tax-xita sseħħ minn Ottubru sa April. Hemm perjodu twil ta' nuqqas ta' xita, li jdum bejn 5 u 6 xhur. Is-sigħat ta' xemx huma fil-medja ta' iktar minn 7,5 kuljum. Ġunju, Lulju u Awwissu huma l-iktar xhur xemxin. Il-fattur uman huwa importanti wkoll: il-prattika tat-tgħaddis tal-għeneb f'soluzzjoni alkalina qabel it-tnixxif tiddetermina fil-biċċa l-kbira l-kulur karatteristiku tal-prodott finali. "Stafida Soultanina Kritis" huma karatterizzati mil-lewn dehbi għal kannella tagħhom, kontenut għoli ta' zokkor u kontenut baxx ta' ndewwa. Il-kontenut minimu taz-zokkor huwa 75 % u l-kontenut massimu tal-indewwa huwa 16 %. "Stafida Soultanina Kritis" huma prodott distintiv, li l-karatteristiċi tiegħu ġejjin mill-ħamrija u l-kundizzjonijiet klimatiċi prevalenti fi Kreta. Ir-raġuni għall-applikazzjoni għar-reġistrazzjoni bħala Indikazzjoni Ġeografika Protetta huwa l-kwalità tiegħu (ħlewwa, livell ta' ndewwa). Il-ħamrija kalkara li tippredomina fi Kreta tagħti pjanti li jikbru sewwa, uċuħ tar-raba' bikrija u li jipproduċu frott ta' kwalità tajba ħafna, minħabba li fiha aktar zokkor. Il-ftit xita u s-sigħat twal ta' xemx bejn Lulju u Awwissu, meta l-għeneb ikun qed isir, għandhom impatt favorevoli fuq il-konċentrazzjoni ta' zokkor. Huwa magħruf sew li x-xita matul dan il-perjodu twassal għal dilwizzjoni taz-zokkor fl-għeneb, li jaffettwa l-kwalità tagħhom. Il-kulur ivarja minn dehbi għal kannella u huwa minħabba l-varjetà tal-għenba (Sultanina), li għandha laħma bajda, u minħabba t-temperatura sħuna u xotta, u s-sigħat twal ta' xemx li jipprevalu meta l-għeneb isir sultanas. L-iskurar tal-għeneb huwa kkawżat minn enżimi li jsiru inattivi hekk kif il-kontenut taz-zokkor jiżdied. Il-kundizzjonijiet sħan u xotti u l-prattika tat-tgħaddis tal-għeneb f'soluzzjoni alkalina qabel it-tnixxif jirriżultaw f'telf rapidu tal-ilma u żieda simultanja fiz-zokkor, b'hekk l-iskurar jieqaf u s-sultanas jiksbu l-kulur karatteristiku tagħhom. L-umdità relattivament baxxa matul ix-xhur tas-sajf (li ma taqbiżx il-65 % bħala medja) tiskoraġġixxi l-iżvilupp ta' fungi fuq l-għeneb, u bħala riżultat l-prodott finali ma fihx okratossini u mikotossini oħra. Il-kundizzjonijiet tal-indewwa huma wkoll favorevoli, speċjalment matul il-perjodu meta jiffjorixxu (60-70 %), li jiżguraw uċuħ tar-raba' tajbin. Din il-varjetà partikolari bdiet tikseb importanza ekonomika għal Kreta wara l-1922, meta waslu r-refuġjati mill-Ażja Minuri u ġabu magħhom l-esperjenza tagħhom fit-tkabbir tagħha. Gradwalment ħadet post il-varjetà Tachtas li kienet tintuża għall-produzzjoni tal-għeneb imqadded fi Kreta sa dak iż-żmien. Ftit wara l-wasla tar-refuġjati u l-espansjoni tal-kultivazzjoni ta' Sultanina, bdiet il-produzzjoni tas-sultana. Dejta storika tikkonferma li "Stafida Soultanina Kritis" ilha prodott Kretan ta' kwalità sa mill-perjodu ta' bejn il-gwerer, fejn rebħet żewġ premji għall-kwalità fit-12 u s-16-il Fiera Kummerċjali Internazzjonali ta' Thessaloniki, fl-1937 u l-1951 rispettivament, li jiċċertifikaw il-kwalità u r-reputazzjoni eċċezzjonali tal-prodott. Ir-raġunijiet għall-espansjoni rapida tal-kultivazzjoni ta' Sultanina huma, fi ftit kliem, il-prezzijiet tajbin li l-prodotti kisbu qabel u ftit wara t-Tieni Gwerra Dinjija, il-kundizzjonijiet tal-ħamrija u klimatiċi eċċellenti, li ffavorixxew il-vitikultura, il-kwalità prima tal-prodott, u l-fatt li l-prezzijiet kienu appoġġati mill-Istat fis-snin sittin (1960s). Klassi 1.2. Prodotti tal-laħam (imsajjar, immellaħ, affumikat, eċċ.) Il-prodott huwa ddefinit bħala perżut immaturat mir-riġlejn ta' wara tal-ħanżir (maskili kkastrati u femminili) li jkun ta' waħda mir-razez li ġejjin, jew taħlitiet tagħhom: Duroc, Large White, Landrace, Blanco Belga, Pietrain jew Chato Murciano. Il-perżuta tiġi ppreparata bi proċess ta' tnixxif u maturazzjoni naturali, ikollha forma tonda, bis-sieq għadha mehmuża, bil-ġilda jew mingħajrha. F'każ li l-ġilda tkun tneħħiet, tkun tqaxxret b'qatgħa forma ta' V. Il-perżut ikun aħmar u jleqq mal-qatgħa, b'infiltrazzjoni parzjali tax-xaħam fit-tessut muskolari. Il-laħam għandu togħma kemxejn ħelwa, ftit li xejn mielħa, u b'aroma bejn medja u intensa. Ix-xaħam għandu konsistenza żejtnija, ileqq, huwa abjad jagħti fl-isfar, u għandu togħma ħelwa b'aroma intensa. Il-prodott jiġi kkummerċjalizzat f'żewġ kategoriji: perżut tal-kategorija "S-XVI", b'piż minimu ta' 7 kg, u b'perjodu ta' preparazzjoni itwal minn 16-il xahar; perżut tal-kategorija "S-XX", b'piż minimu ta' 8 kg, u b'perjodu ta' preparazzjoni itwal minn 20 xahar. Fiż-żewġ kategoriji, il-proċess ta' tnixxif u maturazzjoni naturali, fil-kundizzjonijiet ambjentali tal-muniċipju ta' Serón, għandu jdum tal-anqas 12-il xahar. Kontenut ta' melħ: Massimu ta' 5 % (klorur tas-sodju), espress f'termini ta' sustanza friska jew naturali, analizzat f'porzjoni trażversali tal-perżuta misluta 4 ċm mill-parti ta' fuq tal-koxxa, bil-ġilda mqaxxra. Il-piż tal-prieżet irid ikun naqas b'tal-anqas 35 % tul il-proċess kollu; jonkella, għandhom jgħaddu minn maturazzjoni li ddum xahrejn iktar mill-perjodu minimu stabbilit għall-maturazzjoni. Il-prieżet li jkunu nqatgħu forma ta' V wara li jkunu ġew aċċettati għall-maturazzjoni għandhom jonqsu 3 % aktar fil-piż. Il-prodott jista' jiġi ppakkjat, bl-għadam kollu mneħħi jew maqtugħ sew f'fetet, dejjem jekk il-kwalità u t-traċċabbiltà jistgħu jibqgħu jkunu ggarantiti. Ir-riġlejn ta' wara: Ir-riġlejn ta' wara ta' ħanżir li jkun ta' waħda mir-razez li ġejjin, jew taħlita minnhom: Duroc, Large White, Landrace, Blanco Belga, Pietrain u Chato Murciano. Il-piżijiet minimi stabbiliti qabel it-tneħħija tad-demm għandhom ikunu ta' 11 kg (inkluża l-ġilda) għall-produzzjoni ta' prieżet tal-kategorija S-XVI, u ta' 12,5 kg (inkluża l-ġilda) għall-produzzjoni ta' prieżet tal-kategorija S-XX. Ir-riġlejn ta' wara għandhom jiġu minn ħnieżer maskili kkastrati, jew minn ħnieżer femminili. Il-ħxuna tax-xaħam għandha tkun ta' 2,5 ċm għal perżuta bil-ġilda, u ta' 2 ċm għal perżuta b'qatgħa forma ta' V. Ix-xaħam għandu jiġi eżaminat fil-punt fejn jiltaqgħu l-pexxul u l-qasba tas-sieq, b'mod li "jifforma trijangolu ekwilaterali". L-ardu: Jintuża l-ardu mill-istess ħanżir biex jiżgura li l-kwalità tal-prodott tiġi kkonservata matul il-proċess kollu tal-preparazzjoni, u sabiex il-preżentazzjoni tal-prodott tibqa' tajba. L-istadji tal-proċess ta' produzzjoni tal-"Jamón de Serón", li għandhom isiru fiż-żona ġeografika ddefinita, huma elenkati hawn isfel f'ordni kronoloġika: L-aċċettazzjoni tar-riġlejn ta' wara. L-ewwel tneħħija tad-demm. It-tmelliħ. Il-ħasil. It-tieni tneħħija tad-demm. Il-proċess ta' wara t-tmelliħ. It-tnixxif u l-maturazzjoni naturali. Id-dlik bl-ardu u l-irfinar. L-IĠP għandu jkollha tikketta b'disinn jew marka mehmuża mal-prodott aħħari, ikunx ippakkjat jew mhux. Fit-tikketti u fuq l-ippakkjar kummerċjali użati għal dawn il-prieżet koperti mill-IĠP, għandu jidher obbligatorjament, u b'mod prominenti, il-kliem "Indicación Geográfica Protegida 'Jamón de Serón'". It-tikketti għandu jkollhom numerazzjoni korrelattiva u unika, b'mod li tiggarantixxi t-traċċabbiltà tal-prodott iċċertifikat. Ir-rabta tal-prodott maż-żona ta' produzzjoni ġejja mir-relazzjoni ta' kawża u effett tal-karatteristiċi speċifiċi tal-ambjent, kif ukoll mir-reputazzjoni tal-prodott. Fatturi naturali: Il-baċin tax-xmara Alamanzora, li fih jinsab il-muniċipju ta' Serón, għandu klima prevalentement deżertika u tal-isteppi, u jista' jitqies l-iktar baċin ta' xmara niexef fl-Ewropa kontinentali. Serón jinsab fil-baċin tax-xmara Alamanzora (provinċja ta' Almería), fin-nofsinhar tar-reġjun marittimu tal-Lvant tal-Peniżola Iberika (magħruf bħala "el Levante"), li jitqies ir-reġjun subdeżertiku tax-Xlokk ta' Spanja. Iż-żona hija karatterizzata minn rati ta' aridità ta' bejn 0,2 u 0,5, sovrabbundanza ta' enerġija mix-xemx b'medja ta' 3 000 siegħa xemx fis-sena, xita skarsa, u preċipitazzjoni medja ta' inqas minn 400 mm fis-sena. L-aridità ta' din il-klima hija konsegwenza tal-fatt li ż-żona tinsab fix-Xlokk ta' Spanja, wara s-Sierras Subbéticas tal-Lvant tal-Andalusija, li jaġixxu ta' barrikata li żżomm barra l-burraxki li jġibu x-xita mill-Atlantiku u jaqsmu l-Peniżola Iberika mil-Punent sal-Lvant. Barra minn hekk, il-klima ta' Serón, li għandha mill-isteppi, hija konsegwenza tal-pożizzjoni ġeografika speċifika tiegħu fil-wied tax-xmara Almanzora, f'ras il-wied fuq in-naħa tat-Tramuntana tas-Sierra de los Filabres, b'altitudni ta' bejn 800 u 900 m. Iż-żona tgawdi minn ambjent naturali semi-muntanjuż u ta' ħdura Mediterranja, u minn mikroklima partikulari kkaratterizzata minn arja niexfa u umdità relattivament baxxa (umdità relattiva medja ta' 55 % fis-sajf u 70 % fix-xitwa), kif ukoll minn temperaturi medji baxxi fix-xitwa (bejn 4,6 u 5,5 °C), mingħajr ġlata frekwenti, u sjuf friski b'temperatura medja ta' inqas minn 23 °C. Din iż-żona s-soltu tintlaqat minn flutwazzjonijiet kbar fit-temperatura bejn u matul l-istaġjuni (b'qabżiet jew niżliet fit-temperatura ta' 18-19 °C). L-aħħar iżda mhux l-inqas, u importanti fuq kollox għall-proċess ta' tnixxif u maturazzjoni naturali li minnu jgħaddu l-prieżet, l-irjieħ mill-Majjistral huma kostanti, moderati u nixfin matul is-sena kollha, b'veloċità ta' bejn 5 u 7 m/s, filwaqt li hemm livell għoli ta' insolazzjoni (3 000 siegħa xemx fis-sena). Il-kombinament ta' dawn il-fatturi kollha naturali joħloq kundizzjonijiet klimatiċi favorevoli ħafna għat-tnixxif u l-maturazzjoni naturali tal-"Jamón de Serón". Fatturi umani Il-karatteristiċi speċifiċi tal-"Jamón de Serón" marbutin mal-proċess ta' produzzjoni jistgħu jinġabru fil-qosor kif ġej: Tradizzjonalment, il-"Jamón de Serón" ikun kbir u xaħmi, isir tul perjodu ta' maturazzjoni li jdum mill-inqas 16-il xahar jew 20 xahar, skont il-piż tar-riġel. Tal-anqas 12-il xahar minn dan il-proċess ta' tnixxif u maturazzjoni naturali għandu jsir fil-kundizzjonijiet ambjentali ta' Serón. Il-"Jamón de Serón" ikollu togħma ħelwa karatteristika u kontenut baxx ta' melħ, kif ukoll aroma mill-iktar intensa. Ix-xaħam tal-perżuta jinfiltra parzjalment fit-tessut tal-muskoli, u dan jiżviluppa l-aromi tipiċi tal-perżut matul il-proċess ta' tnixxif u maturazzjoni naturali. Din hija karatteristika partikulari ta' dan il-prodott, iddefinita mill-produtturi esperti tal-perżut bħala "jamón caliente" (perżut jaħraq). Ir-rabta kawżali maż-żona ġeografika hija msejsa fuq il-karatteristiċi speċifiċi tal-prodotti, filwaqt li r-reputazzjoni tajba tal-prodott issaħħaħ l-istess rabta kawżali. Il-karatteristiċi tal-prieżet tradizzjonali ta' Serón, jiġifieri l-kobor tagħhom u l-kontenut għoli ta' xaħam, jitnisslu mill-prattiki domestiċi ta' trobbija u qtil tal-ħnieżer u mill-metodu għall-maturazzjoni tal-prieżet, li ilhom jiġu segwiti mill-popolazzjoni ta' Serón sa mis-seklu 16. Minħabba d-daqs kbir tagħhom u l-ħxuna tax-xaħam, il-prieżet tal-"Jamón de Serón" għandhom bżonn perjodi twal ta' maturazzjoni, ta' iktar minn 16-il xahar jew saħansitra iktar minn 20 xahar jekk ikunu ta' piż akbar, sabiex jinkiseb prodott li jonqos fil-piż b'tal-anqas 35 % tul dak il-perjodu. Dan il-perjodu twil ta' maturazzjoni jiggarantixxi perjodu ta' mill-inqas 12-il xahar għat-tnixxif u l-maturazzjoni naturali fil-kundizzjonijiet ambjentali ta' Serón, sabiex il-perżut jgħaddi mill-istaġjuni kollha tas-sena, bil-flutwazzjonijiet kollha possibbli fit-temperatura (temperatura medja ta' 4,6 °C f'Diċembru u ta' 23 °C f'Lulju) u fl-umdità (55 % fis-sajf u 70 % fix-xitwa). Dan jiggarantixxi, min-naħa tiegħu, il-proċess ta' likwefazzjoni tax-xaħam, l-infiltrazzjoni tax-xaħam fit-tessut tal-muskoli, u l-proċessi bijokimiċi li jgħaddu minnhom il-partijiet l-inqas xaħmija tal-perżut, li huma essenzjali biex titrabba l-aroma intensa tipika tal-"Jamón de Serón". Din il-karatteristika tal-prodott, li hija riżultat tal-interazzjoni ta' fatturi naturali u umani, għandha l-influwenza tagħha wkoll fuq karatteristiċi oħra speċifiċi, fiżiċi, kimiċi u organolettiċi: il-perżut ikollu togħma ħelwa u kontenut baxx ta' melħ, u l-aroma tkun intensa. Il-metodu tradizzjonali ta' maturazzjoni tal-"Jamón de Serón" huwa marbut direttament mal-għażla ta' materja prima b'kontenut għoli ta' xaħam, kif ukoll mal-mikroklima speċifika ta' Serón. Dawn iż-żewġ fatturi jippermettu li jitnaqqas kemm jista' jkun l-ammont ta' melħ li jintuża biex tintlaħaq l-istabbiltà mikrobijoloġika u enżimatika meħtieġa għall-perżut matul il-proċess ta' maturazzjoni. Dan jinfluwenza l-prodott aħħari billi jagħtih karatteristiċi speċifiċi: perżut b'togħma ħelwa, u b'kontenut baxx ta' xaħam. Id-dlik tal-perżuta bix-xaħam jipproteġi l-partijiet l-inqas xaħmija mit-tibdil mikrobjali, filwaqt li jikkontribwixxi molekuli għar-reazzjoni bijokimika li ssir bejn il-partijiet xaħmija u dawk inqas xaħmija, u b'hekk jagħti lill-prodott aħħari t-togħma ħelwa tiegħu. Żewġ fatturi ambjentali f'Serón jiffaċilitaw d-deidratazzjoni tal-prieżet matul il-proċess kollu ta' maturazzjoni, u b'mod partikulari matul l-istadju ta' tnixxif u maturazzjoni f'kundizzjonijiet naturali, billi titnaqqas l-attività tal-ilma u b'hekk jixxekkel l-iżvilupp tal-batterji u l-attività tal-enżimi matul il-proċess: il-livelli baxxi ta' umdità relattiva tal-arja matul is-sena kollha (umdità relattiva medja ta' 55 % fis-sajf u ta' 70 % fix-xitwa) jagħtu lill-prieżet gradjent għoli ta' umdità, li min-naħa tiegħu jiffaċilita t-telf tal-ilma u jġib miegħu tnaqqis fl-attività tal-ilma (Aw); l-irjieħ kostanti, moderati u nixfin matul is-sena kollha jippermettu tiġdid kontinwu tal-arja, li jneħħi l-istrixxa ta' arja umida minn fuq wiċċ il-perżut, u b'hekk jiffaċilita l-proċess ta' deidratazzjoni naturali u t-tnaqqis fl-attività tal-ilma (Aw). L-effużjoni tax-xaħam tal-prieżet (l-għaraq) hija karatteristika partikulari tal-proċess ta' tnixxif u maturazzjoni naturali, li jsir fil-kundizzjonijiet ambjentali ta' Serón. B'mod aktar speċifiku, hija karatteristika partikulari tal-proċess ta' maturazzjoni, u fattur kruċjali għall-kwalità distintiva tal-prodott finali. Il-flutwazzjonijiet sinifikanti fit-temperatura bejn u matul l-istaġjuni li jkun hemm f'Serón jippermettu li jintlaħqu l-ogħla temperaturi minimi possibbli (22-26 °C) għal-likwefazzjoni tal-parti xaħmija tal-perżut. Dan, flimkien mal-umdità relattiva baxxa tal-arja, ta' inqas minn 75 % matul is-sena, jiffaċilitaw l-effużjoni jew l-għaraq tax-xaħam ġewwieni tal-perżut għal fuq wiċċ il-laħam, u b'hekk ix-xaħam jibda jinfiltra fil-massa muskolari u joħloq reazzjoni bijokimika bejn ix-xaħam u l-proteini. Din ir-reazzjoni, li ssir b'mod naturali waqt li jinxef u jimmatura l-perżut, hija responsabbli għall-aroma intensa u partikulari tal-"Jamón de Serón". Din hija karatteristika partikulari ta' dan il-prodott, iddefinita mill-produtturi esperti tal-perżut bħala "jamón caliente" (perżut jaħraq). It-test sħiħ tal-Ispeċifikazzjoni tal-prodott huwa disponibbli fuq: Jista' jsir aċċess għalih ukoll billi wieħed jidħol fil-paġna ewlenija tas-sit elettroniku tal-Kunsill Reġjonali tal-Agrikoltura, is-Sajd u l-Ambjent (http://www.juntadeandalucia.es/agriculturaypesca/portal) u jikklikkja kif ġej: "Industrias Agroalimentarias" / "Calidad y Promoción" / "Denominaciones de Calidad" / "Jamones y Paletas", l-ispeċifikazzjonijiet jinsabu taħt l-isem tad-Denominazzjoni tal-Kwalità. Isem tal-grupp jew organizzazzjoni (jekk rilevanti): Sdruzhenie Traditsionni surovo-susheni mesni produkti (Assoċjazzjoni ta' Prodotti tal-Laħam Nej u Mmaturat Tradizzjonali) (STSSMP) Il-Bulgarija huwa speċifiku fih innifsu jesprimi l-karattru speċifiku tal-prodott agrikolu jew l-oġġett tal-ikel L-isem 'Role Trapezitsa' ġej minn 'Trapezitsa', l-isem ta' għolja storikament sinifikanti f'Veliko Tarnovo, il-kapitali imperjali antika tal-Bulgarija. Dan l-isem daħal fl-użu komuni mingħajr ma kien hemm influwenza fuq il-proċess ta' produzzjoni mir-reġjun ġeografiku. L-isem fih nnifsu huwa speċifiku billi jintuża u huwa magħruf mal-Bulgarija kollha u l-istorja u r-reputazzjoni tiegħu huma antiki ħafna. B'dan l-istess isem il-prodott baqa' jiġi prodott u baqa' popolari mal-pajjiż kollu. Reġistrazzjoni bl-isem irriżervat Reġistrazzjoni mingħajr l-isem irriżervat Klassi 1.2 Prodotti tal-laħam (imsajrin, immelħin, iffumigati, eċċ.) 'Role Trapezitsa' huwa prodott tal-laħam ippressat, nej u mmaturat ippreparat mill-għonq tal-majjal imkessaħ jew iffriżat u taħlita ta' melħ u ħwawar naturali (bżar iswed jew abjad u tewm) imdeffes f'borża magħmula mill-musrana l-għamja tal-barri jew mill-kolaġen u xibka u marbut bl-ispag tal-imballaġġ. 'Role Trapezitsa' huwa tajjeb għall-konsum dirett wara li jitneħħa mill-borża tiegħu. Ċilindrika, iċċattjata, imtawla, kull biċċa tal-inqas għolja 3cm. 'Role Trapezitsa' jista' jitqiegħed fis-suq sħiħ, f'biċċiet jew isslajsjat, ippakkjat f'vakwu, fis-selofejn jew f'imballaġġ b'atmosfera modifikata. Għonq tal-majjal, imkessaħ jew iffriżat Taħwir: bżar iswed jew abjad naturali — 400 g, Taħlita ta' melħ: 4,50 kg ta' melħ tat-tisjir; 40 g ta' aċidu assorbiku (E300) bħala antiossident; 100 g ta' nitrat tal-potassju (E252) jew 85 g ta' nitrat tas-sodju (E251) bħala preżervattiv; 500 g ta' zokkor granulat raffinat. Musrana għamja bovina, saff ta' kolaġen, xibka, spag tal-imballaġġ li jista' jintuża fl-ikel. 'Role Trapezitsa' huwa ppreparat mill-għonq tal-majjal imkessaħ jew iffriżat b'pH ta' 5,6 sa 6,2. L-għenuq tal-majjal jiġu rrumblati fil-forma tagħhom u jitqiegħdu f'kontenituri nodfa għall-imluħ. Biex ikun hemm tqassim aħjar tal-komponenti tat-taħlita tal-imluħ, l-ewwel jitħalltu flimkien in-nitrati u l-melħ tat-tisjir, qabel ma jiġu miżjuda l-ingredjenti l-oħra. Il-laħam jiġi mmellaħ bl-idejn jew bil-magni. L-għenuq immellħa jiġu ppakkjati marsusin f'kontenituri tal-plastik jew tal-azzar inossidabbli biex jimmaturaw fil-maħżen tal-friża b'temperatura tal-arja ta' bejn 0 u 4 °C. Wara erba' (4) sa ħamest (5) ijiem, il-biċċiet jiġu mċaqilqa (il-biċċiet ta' fuq jinbidlilhom posthom ma' dawk ta' taħt) u jitħallew hekk għal talinqas minn għaxart (10) ijiem sa tnax (12) il-jum taħt l-istess kondizzjonijiet sakemm ikunu kompletament immellħa jew immellħa b'mod uniformi. Wara li jitlesta l-istadju tat-tmellieħ, il-boroż magħmula mill-musrana għamja bovina jew minn saff ta' kolaġen jimtlew bil-laħam. Kull biċċa tintrabat garigor bl-ispag tal-imballaġġ jew tingħalaq marsusa fix-xibka u tiddendel fuq tilari jew vireg tal-injam u/jew metal armati fuq karrijiet tal-azzar inossidabbli għaz-zalzetti. Il-biċċiet ma jitħallewx jiġu f'kuntatt ma' xulxin. Jitħallew imdendla fuq il-karrijiet biex jiskulaw mill-ilma sa 24 siegħa b'temperatura tal-arja li ma taqbisx it-12 °С. Wara li jiskulaw jinġarru fuq il-karrijiet lejn il-kmamar tat-tnixxif li jsir b'mod naturali jew bl-arja kondizzjonata fejn it-temperatura u l-umdità jistgħu jiġu regolati. Matul it-tnixxif it-temperatura tal-arja tinżamm bejn 12-17 °С u l-umdità relattiva bejn 70-85 %. Wara minn tlieta (3) sa ħamest (5) ijiem ta' tnixxif, ir-"Role Trapezitsa" tiġi ppressata għal 12-24 siegħa. L-ippressar inizjali jseħħ meta l-biċċiet ta' "Role Trapezitsa" jkunu nixfu xi ftit u tifforma qoxra ħafifa li tinħass fuq il-wiċċ. Qabel ma jiġu ppressati jridu jiġu magħżula skont il-ħxuna. L-ippressar normalment jitwettaq darbtejn jew tliet darbiet. Il-proċess tat-tnixxif ikompli sakemm tinkiseb konsistenza maqgħuda u elastika. Il-karattru speċifiku ta' "Role Trapezitsa" jingħata minn dawn il-kwalitajiet distintivi li ġejjin tal-prodott: Torija u sukkulenza — l-għonq tal-majjal li minnu jsir ir-"Role Trapezitsa" huwa laħam irħamat ta' kwalità għolja. L-użu ta' dan l-ingredjent u ż-żamma mal-metodu ta' produzzjoni tradizzjonali (b'mod partikolari matul it-tnixxif u l-ippressar) jagħtu lill-prodott finali t-torija u s-sukkulenza distintiva tiegħu. Togħma u riħa — it-togħma u r-riħa tar-"Role Trapezitsa" ġejjin ukoll mill-ħwawar, speċjalment it-tewm, li jiġu magħżula u mkejla bir-reqqa, fit-taħlita mal-laħam tal-għonq tal-majjal. L-aroma u t-togħma speċifika tal-prodott ġejjin ukoll mill-proċess twil ta' tnixxif fil-borża tiegħu. Forma — il-prodott għandu forma ċċattjata karatteristika li tinkiseb wara l-ippressar. Karatteristika speċifika oħra li tiddistingwi lir-"Role Trapezitsa" hija li l-laħam jiġi mimli fil-borża magħmula mill-musrana l-għamja bovina jew is-saff ta' kolaġen marbut bix-xibka, u li jikseb il-forma ċċattjata speċifika tiegħu wara li jiġi ppressat bosta drabi, u minħabba dan huwa aktar faċli li wieħed jagħrfu minn speċjalitajiet ta' laħam nej u immaturat oħra mhux f'biċċiet żgħar tal-istess grupp. L-ispeċjalitajiet ta' laħam nej u mmaturat magħmula minn majjal mhux f'biċċiet żgħar huma forom speċifiċi u tradizzjonali ta' prodotti tal-laħam Bulgaru. Dawn isiru minn flett frisk tal-majjal jew l-għonq tal-majjal. Ir-"Role Trapezitsa", li ilhu jsir fil-Bulgarija bl-użu ta' teknika tradizzjoinali għal aktar minn 30 sena, huwa wieħed minn dawn il-prodotti. Ir-raġuni ewlenija għall-introduzzjoni ta' dawn l-istandards kienet xewqa li tiġi mħarsa r-riċetta tradizzjonali u tiġi armonizzata t-teknika ta' produzzjoni permezz ta' sett ta' regoli komuni li jiżguraw maturazzjoni xierqa fl-istadju tat-tnixxif, li huwa aspett fondamentali u tradizzjonali tal-produzzjoni ta' dan it-tip ta' prodott. Dan il-proċess iġib miegħu tibdil mikrobijoloġiku, bijokimiku u fiżikokimiku fil-laħam nej u permezz ta' dan il-laħam isir tajjeb għall-konsum dirett u jikseb karatteristiċi organolettiċi, nutrittivi u bijoloġiċi speċifiċi. Il-mikroflora li hemm fih għandhom rwol ewlieni f'dan il-proċess. Kondizzjoni importanti għall-għażla naturali tal-mikroflora speċifika huwa l-użu ta' preses tradizzjonali, u fosthom jintużaw pannelli tal-injam għall-ippressar matul it-tnixxif. Il-prodott jiġi ppressat mhux biss biex tinkiseb il-forma ċċattjata, iżda wkoll minħabba li l-ippressar jinfluwenza l-maturazzjoni u t-tnixxif kif ukoll ċerti karatteristiċi li jiddeterminaw il-kwalità tal-prodott komplut, filwaqt li jiġi evitat tnixxif mhux uniformi minħabba trasferiment intensiv qawwi fis-saffi tal-wiċċ u dewmien ta' tnixxif fil-qalba. Dan kieku jagħti lok għal prodott difettuż. Dan li ġej jiġi ċċekkjat matul u wara li jitlesta l-ipproċessar: konformità tal-ingredjenti tal-laħam mar-rekwiżiti speċifikati fil-punt 3.6; rispett tal-proporzjonijiet tal-ingredjenti tal-laħam u t-taħlita tat-tmellieħ speċifikati fir-riċetta: l-iċċekkjar isir meta tiġi mkejla t-taħlita tal-melħ u meta tiġi mħallta mal-ingredjenti tal-laħam, u l-kwantitajiet ta' ingredjenti u addittivi jitqabblu mar-riċetta; rispett tal-proċess ta' produzzjoni deskritt fil-punt 3.6 matul it-tmellieħ tal-laħam tal-għonq wara li jiġi rrumblat fil-forma tiegħu; rispett tal-proċess ta' produzzjoni deskritt fil-punt 3.6 meta l-laħam immellaħ jiddaħħal fil-borża tiegħu; it-temperatura u l-umdità matul l-iskular u t-tnixxif, inkluża spezzjoni viżiva tal-prodott; konformità mar-rekwiżiti marbuta mad-dehra esterna u l-kulur permezz ta' spezzjoni viżiva tal-prodott wara li jitlesta l-proċess ta' tnixxif; konformità mar-rekwiżiti marbuta mal-wiċċ maqtuh, il-konsistenza, l-aroma u t-togħma, kif speċifikat fil-punt 3.5 permezz ta' analiżi sensorja tal-prodott lest; konformità mal-parametri fiżikokimiċi meħtieġa tal-prodott lest, kif speċifikat fil-punt 3.5 bl-użu ta' metodi tal-laboratorju approvati. Il-parametri ta' hawn fuq iridu jiġu vverifikati darba fis-sena. Jekk jinstab ksur f'xi stadju partikolari, il-frekwenza tal-iċċekkjar tiżdied għal darba kull sitt xhur. L-istituzzjoni ta' spezzjoni speċifikata fil-punt 4.1 twettaq kontrolli biex tivverifika l-konformità mal-kriterji stabbiliti fl-ispeċifikazzjoni. Fit-titolu, fil-werrej u f'paġna 13, fil-premessi: 1, 2, 4 u 5, fl-Artikolu 1 u fin-nota ta' qiegħ il-paġna 2: "Deċiżjoni 2010/206/EU", "Deċiżjoni 2010/C 262/03".
Extracted from C_101_2014.html